CELEX: C2005/330/21
Language: et
Date: 2005-12-24 00:00:00
Title: Kohtuasi C-390/05: Euroopa Ühenduste Komisjoni  27. oktoobri 2005.  aasta hagi Kreeka Vabariigi vastu

24.12.2005   
            
            
               ET
            
            
               Euroopa Liidu Teataja
            
            
               C 330/11
            
         Euroopa Ühenduste Komisjoni 27. oktoobri 2005. aasta hagi Kreeka Vabariigi vastu
   (Kohtuasi C-390/05)
   (2005/C 330/21)
   Kohtumenetluse keel: kreeka
   Euroopa Ühenduste Komisjon esitas 27. oktoobril 2005 Euroopa Ühenduste Kohtule hagi Kreeka Vabariigi vastu. Hageja esindajad on õigusnõunik U. Wölker ja õigustalituse ametnik M. Konstantinidis, kohtudokumentide kättetoimetamise aadress Luxembourgis.
   Euroopa Ühenduste Komisjon palub Euroopa Kohtul:
   
               1)
            
            
               tuvastada, et Kreeka Vabariik on rikkunud Euroopa Parlamendi ja nõukogu 29. juuni 2000. aasta määruse (EÜ) nr 2037/2000 (1) osoonikihti kahandavate ainete kohta, artikli 16 lõigetest 5, 6 ja artikli 17 lõikest 1 tulenevaid kohustusi;
            
         
               2)
            
            
               mõista kohtukulud välja Kreeka Vabariigilt.
            
         Väited ja peamised argumendid
   Hageja leiab, et Kreeka Vabariik on rikkunud oma Euroopa Parlamendi ja nõukogu 29. juuni 2000. aasta määruse (EÜ) nr 2037/2000 osoonikihti kahandavate ainete kohta, artikli 16 lõikest 5 tulenevaid kohustusi, kuna ta ei ole võtnud sobivaid meetmeid osoonikihti kahandavate kontrollitavate ainete taaskasutamise, ringlussevõtu, taasväärtustamise ja kõrvaldamisega tegeleva personali kvalifikatsiooni miinimumnõuete kehtestamiseks.
   Hageja leiab lisaks sellele, et Kreeka Vabariik on rikkunud nimetatud määruse artikli 16 lõikest 6 tulenevaid kohustusi, kuna ta ei ole komisjonile esitanud nimetatud sättes nõutud andmeid kasutatud kontrollitavate ainete taaskasutamist soodustavate süsteemide, sealhulgas olemasolevate seadmete ning taaskasutatud, ringlussevõetud, taasväärtustatud või hävitatud kasutatud kontrollitavate ainete koguste kohta.
   Viimaseks heidab hageja Kreeka Vabariigile ette nimetatud määruse artikli 17 lõike 1 rikkumist, põhjendusel, et ta ei ole oma riigi territooriumil võtnud nimetatud sättes nõutud kõiki vajalikke meetmeid üle kolme kilogrammi külmutusvedelikku sisaldavate püsiseadmete iga-aastase preventiivse kontrolli tagamiseks.
   
      (1)  EÜT L 244, 29.9.2000, lk 1.